TIFF 2013 la final: impresii, pareri si topuri S-a incheiat si cea de-a 12-a editie a TIFFului! Vremea n-a prea tinut cu cinefilii veniti din toate colturile tarii, dar multi dintre noi nici n-am bagat de seama a fost o editie reusita, plina de filme interesante si provocatoare (unele prea provocatoare), socante, de evenimente si concerte care au insufletit publicul Din cele 190 de filme prezentate in aceasta editie am reusit sa vad doar 27 si doua calupuri de scurt-metraje A fost greu sa decid ce filme sa aleg si, cu toate ca ma inarmasem de acasa cu o lista stricta de "must-see", n-am reusit sa vad tot ce mi-am propus Sa alegi intre 190 de filme e ca o loterie: La unele am intrat fara sa stiu despre ce e vorba si m-am lasat surprinsa de noutatea povestii, la altele stiam pe de rost sinopsisul si aveam asteptari mari, dar am fost dezamagita Unele m-au emotionat de-a binelea, altele m-au plictisit si adormit, dar n-am iesit de la nicio proiectie inainte de final Au fost filme luuungi si leeente, de stare, cu subiecte grele, incomode, dar si comedii europene digerabile, a predominat nuditatea, relatiile disfunctionale au fost analizate pe toate partile iar critica sociala a facut parte din program Mi-au placut mult filmele din sectiunea "This is the end", titluri noi si interesante care au avut ca subiect sfarsitul, sub toate formele posibile: sfarsitul lumii, sfarsitul unei vieti, finalul unei relatii, etc Ma credeti sau nu, dupa atatea filme "de arta" am nevoie de o portie serioasa de blockbustere tip hollywood :) Amantii pasageri, filmul care a deschis oficial festivalul, nu a fost pe gustul meu Ca de obicei, Almodovar speculeaza partea telenovelstistica si voyeurista a spectatorului, dar cred ca de data asta a mers cam departe Granita intre obscen si sexi a fost deseori incalcata iar glumele (s)explicite n-au fost apreciate de toata lumea Cu toate ca-mi propusesem sa vad macar 2-3 filme din selectia Zilele Filmului Romanesc, n-am apucat sa vad decat ecranizarea dupa nuvela lui Eliade, Domnisoara Christina, care mi s-a parut ca arata destul de ieftin pentru bugetul care i-a fost alocat (peste 1 milion de euro) Este o poveste de epoca cu fantome care respecta destul de bine firul narativ al nuvelei dar nu reuseste sa transmita misterul sau starea de tensiune din roman Daca avea putin mai multa indrazneala, putea sa iasa un film gotic horror de toata frumustea Imi pare rau ca am ratat cel mai nou film al lui Dan Chisu, Deja-Vu si Love Building, filmul de debut al regizoarei Iulia Rugina Am eliminat din start cateva filme pe care am avut sansa sa le vad dinainte, cu diverse ocazii (Searching for Sugar Man, Pieta, The ABC of Death, Kon Tiki, Lawrence Anyways, Pozitia copilului, Blancanieves, Shokuzai, NO, The Girl, Betrayal s a ) asa ca daca nu le vedeti in top nu inseamna ca nu mi-au placut La finalul fiecarui film, publicul este invitat sa puncteze filmul cu note de la 1-5 Acestea sunt filmele carora le-am dat 5 stele: Me Too Este filmul care a inspirat titlul sectiunii "This is the end", si totodata fimul de adio al cineastului rus Alexei Balabanov, care a decedat cu cateva saptamani in urma, mai exact pe 18 mai Filmul este un fel de Calauza lui Tarkovski condimentat cu o doza serioasa de umor negru, absurd si morbid Un rocker in varsta, un mafiot, o prostituata si un batran caruia moartea ii da tarcoale, toti interpretati de actori neprofesionisti, pornesc in cautarea fericii, care se afla intr-un "turn al fericirii", de unde nu mai exista intoarcere Filmul a fost proiectat in sectiunea Orizzonti, la Festivalul de la Venetia Corabia lui Tezeu Filmul care a castigat anul acesta Trofeul Transilvania marcheaza debutul regizoral al cineastului indian Anand Gandhi Este un triptic filozofic si spiritual ambitios care porneste de la 3 cazuri de transplant de organe si se transforma intr-o meditatie despre identitate, dreptate, frumusete, moarte Cercuri Circles de Srdan Golubovic, este un film sarbesc despre cinci oameni care se confrunta, 12 ani mai tarziu, cu consecintele unui act din timpul razboiului din fosta Iugoslavie Un film emotionant despre iertare care a impresionat Juriul Festivalului de la Sundance si care a primit Premiul Juriului Ecumenic la Berlin (sectiunea Forum) Gloria Criza singuratatii pare mai usor de suportat cand ai o protagonista optimista ca Gloria Regizorul chilian Sebastian Lelio ne face portretul unei femei de 58 de ani, puternica si inca atragatoare, divortata, care incearca sa sfideze singuratatea si varsta Actrita Paulina Garcia a primit Ursul de Argint pentru interpretare feminina la Festivalul de la Berlin Simon Killer O drama erotica nerecomandata minorilor, despre un tanar american care a terminat recent facultatea si care s-a despartit de iubita, asa ca pleaca la Paris unde spera sa o uite Nu va asteptati la formula clasica despre tanarul care vine la Paris si isi intalneste iubirea si afla cate ceva despre cultura europeana Simon se combina cu o prostitutata cu care are o relatie de bizara, dependenta si violenta iar vacanta lui se transforma intr-un cosmar Adevarata fata a personajului, interpretat de Brady Corbet, ne este dezvaluita treptat iar suspansul atinge cote maxime Cina monstrilor La inceput, pare o banala cina intre doua cupluri Dar curand devine evident ca lumea acestor patru personaje e mult mai cruda si cinica decat te-ai astepta Arta e interzisa, replicile usturatoare sunt la ordinea zilei si nimeni nu e surprins cand politia incepe sa traga in vecini Pe scurt, Bunuel in varianta turceasca sau, dupa cum a spus chiar regizorul, o parabola a totalitarismului Paradisurile lui Ulrich Seidl O trilogie care a bifat competitiile a trei mari festivaluri, si care are ca protagoniste trei femei, povestea fiecareia fiind un prilej de a explora lumi diferite In Paradise: Love (Cannes 2012), o femeie calatoreste in Kenya pentru turism sexual, in Paradise: Faith (Premiul special al juriului, Venetia 2012), o alta porneste sa predice catolicismul, iar in Paradise: Hope (Berlin 2013), cea de-a treia se inscrie intr-o tabara de slabit, unde se indragosteste de un profesor cu 40 de ani mai in varsta ca ea Vic+Flo au vazut ursul Canadianul Denis Cote face filme "for fun" iar Vic+Flo au vazut ursul ne pune fata in fata cu cel mai tare personaj negativ feminin din ultima vreme Un film intrigant, greu de catalogat, despre dilemele relatiei dintre doua foste condamnate ajunse din urma de un trecut intunecat WAJDJA Un copil si o bicicleta sau primul lungmetraj de fictiune realizat vreodata integral in Arabia Saudita si, mai mult, cel dintai regizat de o femeie Pentru a filma povestea fetitei care participa la un concurs de memorare a Coranului pentru a-si cumpara o bicicleta - prilej cu care autoarea face un portret complex si emotionant al statutului femeii in lumea musulmana, inspirat din propria adolescenta - Haifaa Al-Mansour a asteptat ani la rand si a fost nevoita sa se supuna unor numeroase restrictii Filmul a castigat trei premii la Venetia si trofeul Festivalului International de Film de la Dubai, anul trecut Data expirarii Un thriller/horror mexican inteligent construit si cu personaje ciudate dar bine creionate Drama unei mame careia ii dispare fiul extrem de rasfatat se transforma intr-o poveste de mister si supans spusa din 3 puncte de vedere diferite Filme de 3 stele: Cred ca am notat cu 3 stele mai mult filme, dar cele care mi-au ramas in minte sunt Call Girl, Foxfire, Apres mai, El limpiador, Halley si Living Regret ca n-am apucat sa vad filmele Much ado about nothing, Naked Opera, Ultima reprezentatie, Ultima oara cand am vazut Macao, The Art of Killing, Dark Blood, Prince Avalanche Astept cu nerabdare sa vad ce surprize ne-au pregatit organizatorii Festivalul de Film Horror si Fantasy, Full Moon, ajuns la cea de-a doua editie 